Document ID: /roh_data/filtered/fineweb-2-filterrobots_roh.jsonl.gz/4014

Grischun Central - Tunnel Crapteig è vegnì sanà per 28 milliuns
Il tunnel Crapteig a Tusaun è vegnì sanà. Grazia ina nova ventilaziun duessi en l’avegnir en cas da brischaments esser pussaivel, da tschitschar davent il fim. En tut èn vegnidds 44 fanestrigls d’ariaziun, e l’entira illuminaziun è vegnida midada sin LED.
La gronda part da las lavurs duess esser a fin la fin da quest mais, scriva l'uffizi federal da vias. En il decurs da l’onn vegnan anc installads ventilaturs pitschens che vegnan montads vi dal plafond.
En ina segunda fasa vegn construida ina galaria per fugir. Quellas lavurs duessan cumenzar l’onn proxim. Il tunnel Crapteig è vegnì construì l’onn 1996. El è radund dus kilometers lung ed ha ina pendenza da 6.5%.